สังเกตความเปลี่ยนแปลงทางกายภาพ การวินิจฉัยสัญญาณการตั้งท้องในช่วงเริ่มต้น สังเกตความเปลี่ยนแปลงทางพฤติกรรม รับการวินิจฉัยโดยผู้เชี่ยวชาญ
จุดสังเกตแรกๆที่จะทำให้รู้ได้ว่าน้องหมาท้องคือ น้องหมา “ชมพูขึ้น” ในที่นี้หมายถึงหัวนมของน้องหมาที่จะชมพูมากกว่าปกติ บวมเล็กน้อยและตั้งชันกว่าปกติอีกด้วย จุดสังเกตนี้จะปรากฏขึ้นหลังจากการปฏิสนธิได้2-3สัปดาห์ ร่างกายของน้องหมาที่ท้องจะไม่มีความเปลี่ยนแปลงอะไรจนกว่าจะถึงช่วงที่สองของการตั้งท้อง ระหว่างสัปดาห์ที่4ถึง5 สะโพกของน้องหมาจะหนาขึ้นและช่วงท้องก็เริ่มขยายใหญ่ขึ้น เวลาที่เหมาะสมในการเพิ่มปริมาณอาหารคือช่วงที่สามของการตั้งท้อง ช่วงท้องแก่นั่นเอง แต่ว่ามีเจ้าของน้องหมาหลายๆคนชอบเพิ่มปริมาณอาหารเร็วเกินไป ปริมาณแคลอรี่ส่วนเกินที่น้องหมาได้รับจะกลายเป็นไขมันสะสมที่ช่วงท้อง ทำให้เจ้าของอาจจะเข้าใจผิดได้ว่าน้องหมาท้อง คนธรรมดาไม่สามารถแยกออกได้ว่าท้องที่ใหญ่นั้นเป็นเพราะอ้วนหรือท้องกันแน่ ในช่วงที่สามของการตั้งท้อง(สัปดาห์ที่6ถึง9) ท้องของน้องหมาจะกลมและบวมเป่ง ต่อมน้ำนมจะทำงานพร้อมผลิตน้ำนมและบวมออกมาอย่างเห็นได้ชัด ช่วงท้องแก่ คุณอาจจะเห็นลูกหมาขยับตัวไปมาอยู่ในท้องน้องหมา ถ้าคุณเอามือนาบไปกับสีข้างของน้องหมาขณะที่ลูกหมาดิ้นอยู่ คุณอาจจะรู้สึกได้ถึงการเคลื่อนไหวของลูกหมาในท้องก็เป็นได้ อย่าผิดหวังนักล่ะถ้าหากคุณจับไปแล้วไม่รู้สึกถึงอะไรเลย นั่นอาจเป็นเพราะลูกหมาอยู่ถุงน้ำคร่ำในส่วนลึกของท้องน้องหมา ฉะนั้นมันเป็นไปได้ที่คุณจะสัมผัสไม่เจอตัวลูกหมา น้องหมาของคุณอาจจะไม่แสดงอาการอะไรออกมาเลยในช่วง2-3สัปดาห์แรกของการตั้งท้อง (ช่วงนี้เป็นช่วงเริ่มท้อง) อาหารของน้องหมาควรให้ตามปกติ ที่สำคัญคือน้องหมาไม่มีอาการแพ้ท้องเหมือนที่คนเป็น บางคนรู้ว่าน้องหมาของตัวเองท้องก็เพราะว่าน้องหมาสงบเสงี่ยมกว่าปกติ แต่ว่าการสังเกตนี้ส่วนมากเป็นเพียงการคาดเดามากกว่าการพิสูจน์ความจริง ถึงแม้การท้องจะทำให้ระดับฮอร์โมนในตัวน้องหมาเปลี่ยนไป แต่อาการฮอร์โมนแปรปรวนของน้องหมาแต่ละตัวไม่เหมือนกัน น้องหมาบางตัวอาจจะเงียบลงกว่าปกติ บางตัวอาจจะทำตัวน่ารักขึ้น เข้ามาคลอเคลียกว่าเดิม บางตัวอาจจะปลีกตัวไปอยู่เงียบๆตัวเดียว ถีงแม้ว่าความเปลี่ยนทางอารมณ์และพฤติกรรมจะสามารถบอกได้ว่าน้องหมาตัวนั้นท้อง แต่ในขณะเดียวกันสัญญาณกำกวมเหล่านั้นก็สามารถบอกได้ว่าน้องหมาไม่สบายได้เช่นกัน ดังนั้นคุณควรจับตาดูน้องหมาของคุณด้วยว่ามีอาการป่วยอื่นๆด้วยหรือไม่ เช่น เบื่ออาหาร อาเจียน ท้องเสีย ไอ คัดจมูก หรือมีสารคัดหลั่งที่อวัยวะเพศ ถ้าน้องหมาของคุณได้รับการผสมพันธุ์แล้วเกิดอาการเบื่ออาหารในวันต่อมาหรือสัปดาห์ต่อมา อาการที่เกิดขึ้นนี้อาจจะไม่เกี่ยวข้องกับการตั้งท้อง คุณควรพาน้องหมาไปหาสัตวแพทย์ นอกจากอาการเบื่ออาหารแล้วยังรวมไปถึงอาการมีสารคัดหลั่งที่อวัยวะเพศ (ซึ่งเป็นเรื่องผิดปกติแม้น้องหมาจะท้องก็ตาม) และอาการอาเจียนอีกด้วย พฤติกรรมของน้องหมาที่ต้งท้องจะค่อยๆเปลี่ยนไปตลอดช่วงเวลาตั้งท้อง บางตัวอาจจะเงียบและเหนื่อยง่ายขึ้น แต่ว่าน้องหมาที่ไม่สบายก็จะเงียบลงเช่นกัน เพราะฉะนั้นความเปลี่ยนแปลงทางพฤติกรรมก็ไม่ได้เป็นตัวชี้ว่าน้องหมาท้องหรือไม่ท้อง โดยทั่วไปน้องหมาจะแสดงพฤติกรรมปกติจนกระทั่งถึงช่วงท้องแก่ ในช่วงท้องแก่ ขนาดตัวของน้องหมาจะทำให้น้องหมาอุ้ยอ้ายและอยากนอนมากกว่าเดิม ช่วงท้องแก่ มดลูกของน้องหมาจะขยายใหญ่จนกินพื้นที่ในช่องท้องมาก ทำให้น้องหมาไม่สามารถกินอาหารมื้อใหญ่ๆได้ มันจึงอยากกินจุบจิบ กินเล็กกินน้อยบ่อยๆ เมื่อน้องหมาใกล้จะคลอดลูก น้องหมาก็จะเริ่มทำรัง  มันจะเอาผ้าห่มหรือผ้าอื่นๆมากองรวมกันในที่เงียบๆ เพื่อเตรียมสถานที่ที่อบอุ่นและปลอดภัยสำหรับการคลอดลูกของมัน เวลาที่น้องหมาจะทำรังคือตั้งแต่ช่วง2-3สัปดาห์ถึง2-3วันก่อนคลอด ให้พามันไปหาสัตวแพทย์ การพาน้องหมาไปหาสัตวแพทย์เป็นทางเลือกที่ดีที่จะคลายข้อสงสัยของคุณ เพราะสัตวแพทย์มีวิธีที่หลากหลายที่จะตรวจสอบการตั้งท้องของน้องหมาได้ สัตวแพทย์จะตรวจร่างกายน้องหมา โดยเฉพาะส่วนท้องที่สัตวแพทย์จะตรวจละเอียดเป็นพิเศษ  ไม่ว่าจะด้วยวีธีคลำตรวจ (สัมผัสจากภายนอกท้องของน้องหมา) บางครั้งสัตวแพทย์อาจจะสัมผัสได้ถึงมดลูกและรูปร่างของตัวลูกหมาได้ แต่อย่างไรก็ตาม การคลำตรวจเป็นเรื่องที่ยากกว่าที่คิดเพราะการตรวจแบบนี้สัตวแพทย์อาจจะวินิจฉัยผิดได้ว่าลูกหมาในท้องเป็นของเสียในลำไส้หรือของอย่างอื่นในทำนองเดียวกัน ในช่วงท้องแก่(สัปดาห์ที่6เป็นต้นไป) สัตวแพทย์สามารถใช้หูฟังตรวจการเต้นของหัวใจของลูกหมาผ่านท้องแม่หมาได้ แต่อย่างไรก็ดี การใส่หูฟังตรวจลูกหมาก็ทำได้ยากกว่าตรวจทารกในครรภ์ เพราะขนที่ขึ้นหนาทึบของน้องหมาและลักษณะท้องของน้องหมาที่กลม ไม่แบนเหมือนของคน วิธีตรวจว่าน้องหมาตั้งท้องหรือไม่ที่ดีที่สุดคือให้สัตวแพทย์ตรวจเลือดน้องหมา เพื่อที่จะตรวจวัดระดับฮอร์โมนที่ชื่อว่าเรลาซิน  ฮอร์โมนเรลาซินจะมีอยู่ในกระแสเลือดของน้องหมาหลังจากวันที่28ของการตั้งท้อง เพราะฉะนั้นแล้วหากเจ้าของพาน้องหมาไปตรวจเลือดก่อนหน้านั้นก็อาจจะได้ผลการตรวจที่ผิดพลาด คุณอาจจะเข้าใจว่ามันไม่ท้องทั้งๆที่มันท้องก็เป็นได้   หากผลตรวจออกมาว่ามีฮอร์โมนเรลาซิน ไม่ว่าจะก่อนช่วงวันที่28ของการตั้งท้องหรือไม่ก็สามารถยืนยันได้แล้วว่าน้องหมาของคุณตั้งท้อง วิธีที่จะตรวจการตั้งท้องได้เร็วที่สุดคือการอัลตราซาวด์ เจ้าหน้าที่อัลตราซาวด์ที่ชำนาญจะสามารถตรวจพบลูกหมาได้ตั้งแต่วันที่16ของการตั้งท้องเป็นต้นไป  ถ้าน้องหมาของคุณเชื่องพอ ก็ไม่จำเป็นต้องวางยาสลบก่อนการอัลตราซาวด์ เจ้าหน้าที่อัลตราซาวด์อาจจะต้องตัดขนที่ท้องของน้องหมาออก เพื่อให้อุปกรณ์อุลตราซาวด์สามารถแนบไปกับผิวน้องหมาได้ดียิ่งขึ้น เมื่อการทำอัลตราซาวด์เป็นที่แพร่หลายมากขึ้น การตรวจท้องผ่านการฉายเอกซเรย์ก็ลดความนิยมไป ปัจจุบันการฉายเอกซเรย์ตรวจท้องน้องหมานิยมทำเพื่อนับจำนวนลูกหมาในท้องว่ามีกี่ตัว หากรู้จำนวนลูกหมาจะทำให้เจ้าของรู้ได้ว่าลูกหมาทั้งหมดได้คลอดออกมาอย่างปลอดภัยแล้วหรือไม่ ทั้งยังสามารถทำให้เจ้าของน้องหมารู้ได้ว่ายังมีลูกหมาค้างอยู่ในท้องแม่หมาหรือไม่ได้อีกด้วย
สังเกตสีของหัวนมที่เปลี่ยนไป. สังเกตรูปร่างน้องหมาที่เปลี่ยนไป. อย่าเพิ่มปริมาณอาหารก่อนถึงเวลาที่เหมาะสม. สังเกตความเปลี่ยนแปลงทางกายภาพต่อไป. สังเกตและสัมผัสถึงการเคลื่อนไหวของลูกหมา. ใจเย็นๆก่อน. สังเกตความเปลี่ยนแปลงทางอารมณ์. จับตาดูอาการป่วยอื่นๆ. อย่าคาดหวังว่าน้องหมาคุณจะมีความเปลี่ยนแปลงอย่างชัดเจน. วิธีกินเปลี่ยนไป. น้องหมาเริ่มทำรัง. ถ้าคุณสงสัยว่าน้องหมาท้อง. ตรวจสอบทางกายภาพ. ตรวจอัตราการเต้นของหัวใจ. ตรวจเลือด. ตรวจอัลตราซาวด์. เอกซเรย์น้องหมา.
https://www.wikihow.com/Tell-if-a-Dog-Is-Pregnant https://www.wikihow.com/Tell-if-a-Dog-Is-Pregnant https://www.wikihow.com/Tell-if-a-Dog-Is-Pregnant https://www.wikihow.com/Tell-if-a-Dog-Is-Pregnant
Watching for Physical Changes Diagnosing Early Pregnancy Signs Noticing Behavioral Changes Getting a Professional Diagnosis